b'\n_START_ARTICLE_\nOdeon (Odense)\n_START_SECTION_\nSalene\n_START_PARAGRAPH_\nHuset indeholder fire scener; Byens scene, Store Scene, Teatersalen og Kammersalen i Syddansk Musikkonservatorium.\n_START_SECTION_\nFoyerscenen "Byens scene"\n_START_PARAGRAPH_\nByens Scene er en lille \xc3\xa5ben rund scene, midt i stueetagen, hvor byens kunstnere kan booke sig ind og afholde sm\xc3\xa5 akustiske koncerter, foredrag, forestillinger eller miniudstillinger. _NEWLINE_Scenens diameter er 7 meter.\n_START_SECTION_\nStore Scene\n_START_PARAGRAPH_\nHovedscenen er indrettet til at kunne rumme b\xc3\xa5de teater-, koncert- og konferenceaktiviteter og har eget Steinway flygel. Salen kan rumme 1.740 siddende publikummer i de karakteristiske gr\xc3\xb8nne s\xc3\xa6der, men er indrettet s\xc3\xa5 stoler\xc3\xa6kkerne kan k\xc3\xb8res v\xc3\xa6k og give plads til 2.500 st\xc3\xa5ende g\xc3\xa6ster i rummet p\xc3\xa5 fladt gulv. Rummet er desuden fleksibelt indrettet s\xc3\xa5 det kan opdeles i fire separate sale, hvis sidescenerne inddrages.\n_START_SECTION_\nTeatersalen\n_START_PARAGRAPH_\nOdense Teaters tidligere aktiviteter fra Sukkerkogeriet finder man nu i Teatersalen i Odeon, i det kvadratiske black-box teaterrum.\n_START_SECTION_\nSyddansk Musikkonservatorium og Den Danske Scenekunstskole\n_START_PARAGRAPH_\nSkuespiluddannelsen i Odense og Syddansk Musikkonservatorium(SDMK) holder til p\xc3\xa5, og deles om, hele 2. etage, som indeholder undervisnings- og \xc3\xb8velokaler samt kammersalen til mindre klassiske koncerter.\n_START_SECTION_\nOdeon Social og Restaurant Schi\xc3\xb8tz\n_START_PARAGRAPH_\nRestaurant Schi\xc3\xb8tz p\xc3\xa5 1. sal er \xc3\xa5ben for konferencefrokoster, koncertmiddage og selskaber, og benyttes bl.a. ogs\xc3\xa5 i sammenh\xc3\xa6ng med aktiviteter i den \xc3\xb8vrige del af \xc3\xb8vre foyer. Restauranten med 106 siddepladser, ligger i bygningens spids, med kig til H.C. Andersen kvarteret, og er adskilt fra foyeren af en let glasv\xc3\xa6g.I venstre side af indgangsfoyeren findes Caf\xc3\xa9 Odeon Social, som er \xc3\xa5ben hele dagen og byder p\xc3\xa5 frokost og f\xc3\xa6lles aftenspisning for byens beboere alle ugens dage.'